ກອງປະຊຸມສຳມະນາກ່ຽວກັບທະເລຕາເວັນອອກຢູ່ຝລ່ັງ:ການກະທຳຂອງຈີນແມ່ນລະເມີດບັນດາຄຳໝັ້ນສັນຍາສາກົນ
27 ມິຖຸນາ 2014 - 16:23:02
(vovworld)- ກອງປະຊຸມ“ສະພາບການຄວາມສະຫງົບປອດໄພຢູ່ອາຊີຕາເວັນອອກສ່ຽງໃຕ້ ແລະ ເຂດທະເລຕາເວັນອອກ” ໂດຍສູນຄົ້ນຄ້ວາຍຸດທະສາດ ຂຶ້ນກັບວິທະຍາຄານປ້ອງກັນຊາດ ຝລັ່ງ (IRSEM) ຈັດຕັ້ງຂຶ້ນໃນວັນທີ 25/6 ຢູ່ ປາຣີ ປະເທດ ຝລັ່ງ ໂດຍມີການເຂົ້າຮ່ວມຂອງສາດສະດາຈານ, ນັກຮຽນຮູ້ ຜູ້ແທນເກືອບ 100 ທ່ານ. ກ່າວຄຳເຫັນທີ່ກອງປະຊຸມສຳມະນາ, ສາດສະດາຈານ Rommel Banlaoi, ຜູ້ອຳນວຍການສູນຄົ້ນຄ້ວາລະຊາການລັບ ແລະ ປ້ອງກັນຄວາມສະຫງົບແຫ່ງຊາດຂອງ ຟິລິບປີນ ກ່າວເຕືອນເຖິງສະພາບການຂາດສະຖຽນລະພາບເມື່ອຈີນຕັ້ງຮ້ານເຈາະນ້ຳມັນຢ່າງຜິດກົດໝາຍຢູ່ເສດຖະກິດຈຳເພາະ ແລະ ເຂດໄຫລ່ທະວີບຂອງຫວຽດນາມ. ສາດສະດາຈານ Rommel Banlaoi ຢືນຢັນວ່າ: ເປັນທີ່ຈະແຈ້ງແລ້ວວ່າ ການກະທຳຂອງຈີນ ແມ່ນລະເມີດບັນດາຂໍ້ຕົກລົງສາກົນ ຊື່ງກ່ອນນີ້ ໄດ້ລົງນາມ. ສາດສະດາຈານ Rommel Banlaoi ເນັ້ນຫນັກວ່າ: ຈີນ ຕ້ອງເຄົາລົບສິ່ງທີ່ເຂົາເຈົ້າໄດ້ໝັ້ນໝາຍ ແລະ ບັນດາປະເທດອາຊຽນ ຕ້ອງສາມັກຄີກັນເພື່ອແກ້ໄຂສະພາບຄວາມເຄັ່ງຕຶງຢູ່ທະເລຕາເວັນອອກ. ຕາມ ສາດສະດາຈານ Rommel Banlaoi ແລ້ວ, ນ້ຳໃຈຮັກຊາດ ພ້ອມກັບຄວາມຕັດສິນໃຈປົກປັກຮັກສາອະທິປະໄຕຂອງປະຊາຊົນຫວຽດນາມ ນັບມື້ນັບແຮງກ້າ ແລະ ຝ່າຍຈີນ ຕ້ອງເຂົ້າໃຈວ່າ ຫວຽດນາມ ບໍ່ຖອຍຫລັງຈັກເທື່ອໃນການປົກປັກຮັກສາອະທິປະໄຕ ແລະ ຜົນປະໂຫຍດແຫ່ງຊາດ. ຢູ່ນອກກອງປະຊຸມສຳມະນາ, ທ່ານນາງ Marie Sybille de Vienne, ສາດສະດາຈານກ່ຽວກັບການພົວພັນກັບສາກົນ ສັງກັດສະຖາບັນພາສາສາດ ແລະ ສີວິໄລ ຝ່າຍຕາເວັນອອກ ຢູ່ ປາຣີ, ທັງເປັນ ຜູ້ອຳນວຍການສູນ ອາຊີໃຕ້ ແລະ ອາຊີຕາເວັນອອກສ່ຽງໃຕ້ ຖືວ່າ: ຈີນ ຕ້ອງສະແດງຄວາມຮັບຜິດຊອບ ເພື່ອຫລຸດຜ່ອນຄວາມເຄັ່ງຕຶງ, ມູ່ງໄປເຖິງການແກ້ໄຂຄວາມຂັດແຍ້ງກັນໂດຍສັນຕິວິທີ.